Hoe Is Sy Naam? (Deel 4) | "Is en Wat Was en Wat Kom" – die onbekende karakter van Jesus Christus en Sy Woord
← Hoe Is Sy Naam? (Deel 3)
‘Tot ‘n oordeel het Ek in hierdie wêreld gekom.’ →
Hoe Is Sy Naam? (Deel 4)
Posted on Desember 18, 2017	by 4windkoinonia
Fisiese Israel is ‘n geestelike tipe (‘n skadubeeld) vir wie God gebruik het onder die Ou Verbond om Sy ware uitverkore volk in Christus voor te stel. Deur die afvallige fisiese Israel leer die ware uitverkore volk van God hoe om God te ken en te dien:
1Kor 10:11 ….al hierdie dinge het hulle [fisiese Israel] oorgekom as voorbeelde [Grieks: “tupos” = tipes = skadubeelde] en is opgeskrywe [in die Ou Testament] as ‘n waarskuwing aan ons [hulle in Christus] op wie die eindes van die eeue gekom het.
Fisiese Israel verwerp Jesus Christus as hul Verlosser, van die dae van die Ou Testament tot vandag. Die rede waarom hulle Jesus verwerp is omdat hulle nie Sy “Naam” ken nie. Moses het geweet dat sy volksgenote maar ‘n moeilike klomp is en het by God gepleit om hom Sy “Naam” te gee as die volk hom sou vra:
Eks 3:13 Hierop het Moses tot God gespreek: Maar as ek by die kinders van Israel kom en aan hulle sê: Die God van julle vaders het my na julle gestuur, en hulle my vra: Hoe is sy naam? —wat moet ek hulle antwoord?
En God het inderdaad Moses geantwoord, maar die antwoord is nog vir baie verberg agter verdraaiings en dwalinge, nie net vir die fisiese volk van Israel nie, maar ook vir hulle wat hulself as “Christen” klassifiseer:
Eks 3:14 En God sê vir Moses: EK IS WAT EK IS. Ook sê Hy: So moet jy die kinders van Israel antwoord: EK IS het my na julle gestuur.
In hierdie reeks kyk ons na die “Naam” waarmee die “hele Skrif” te doen het. As mens die “Naam” weet van die God wat ook aan Moses verskyn het, dan sal mens ook persoonlik weet of jy Sy Woord aanvaar en Hom volg – dit is om Sy stem te ken:
Joh 10:4-5 En wanneer hy sy eie skape uitgebring het, loop hy voor hulle uit; en die skape volg hom, omdat hulle sy stem ken. 5 Hulle sal ‘n vreemde nooit volg nie, maar van hom wegvlug, omdat hulle die stem van die vreemdes nie ken nie.
Jesus het gewaarsku dat “baie” in Sy “Naam” sal kom en “baie” verlei. Hierdie waarskuwing staan BO-AAN die lys in Mattheus 24:
Hierdie “baie” gebruik dus Sy Woord, neem aanstoot daaroor en verdraai dit dan om “baie” agter hulself aan te lei. Maar hierdie blinde en selferkende leiers lei hul volgelinge almal na die “sloot”:
Mat 15:12-14 Daarop kom sy dissipels nader en sê vir Hom: Weet U dat die Fariseërs, toe hulle die woord hoor, aanstoot geneem het? 13 Maar Hy antwoord en sê: Elke plant wat my hemelse Vader nie geplant het nie, sal ontwortel word. 14 Laat hulle staan; hulle is blinde leiers van blindes. En as ‘n blinde ‘n ander blinde lei, sal altwee in die sloot val.
Die fisiese Jode het nie God se waarskuwinge in die Ou Testament ernstig opgeneem nie. Kyk wat het met hulle gebeur as ‘n waarkuwing vir ons:
Rom 11:11 Ek vra dan: Het hulle [fisiese Israel] miskien gestruikel om te val? Nee, stellig nie! Maar deur hulle val het die saligheid tot die heidene gekom om hulle jaloers te maak.
Rom 11:25 Want ek wil nie hê, broeders, dat julle hierdie verborgenheid nie moet weet nie, sodat julle nie eiewys mag wees nie: dat die verharding ten dele oor Israel gekom het totdat die volheid van die heidene ingegaan het.
God het nie twee uitverkore volke soos sommige afvalliges beweer nie. O nee! Daar bestaan nie ‘n ding soos twee adminstrasies nie. Nee, daar is net een Middelaar tussen God en ALLE mense (insluitende die gevalle en verharde Jode):
Fisiese Israel verwerp hierdie woorde, en almal wat saam met hulle staan, verwerp ook hierdie woorde van Jesus. Alle mense in hul geestelike blindheid baklei teen hierdie waarheid – tot hul eie nadeel. Jesus is inderdaad die enigste Verlosser van alle mense en Hy gaan 100% suksesvol wees. Maar daar is ‘n proses waarvolgens Hy dit doen. Dit is hierdie verlossingsplan en die gepaardgaande proses wat fisiese Israel, en die groter meerderheid van hulle wat onder die Naam van Jesus na ons kom, aanstoot gee:
Rom 11:25-32 Want ek wil nie hê, broeders, dat julle hierdie verborgenheid nie moet weet nie, sodat julle nie eiewys mag wees nie: dat die verharding ten dele oor Israel gekom het totdat die volheid van die heidene ingegaan het; 26 en so sal die hele Israel gered word, soos geskrywe is: Die Verlosser sal uit Sion kom en sal die goddelooshede van Jakob afwend; 27 en dit is van my kant die verbond met hulle as Ek hulle sondes wegneem. 28 Wat die evangelie betref, is hulle wel vyande ter wille van julle; maar wat die uitverkiesing betref, bemindes ter wille van die vaders. 29 Want die genadegawes en die roeping van God is onberoulik. 30 Want soos julle ook vroeër aan God ongehoorsaam was, maar nou barmhartigheid ontvang het deur hulle ongehoorsaamheid, 31 so het hulle ook nou ongehoorsaam geword deur die barmhartigheid aan julle, sodat hulle ook barmhartigheid kan ontvang. 32 Want God het hulle almal in die ongehoorsaamheid ingesluit om vir almal barmhartig te kan wees.
Kan jy die volgorde sien in die verlossingsplan van God in die verse in Romeine? Kom ons gaan stadig daardeur. Voor Israel gered sal word, kom alle heidinne eers in die koninkryk van God!
“….die verharding [het] ten dele oor Israel gekom…totdat die volheid van die heidene ingegaan het”.
Maar voor “die volheid van die heidinne” ingaan, word daar eers aandag gegee aan ‘n baie spesiale groepie wat eerste in God se koninkryk opgeneem word:
“…Want soos julle [die gelowiges in Christus] ook vroeër aan God ongehoorsaam was, maar nou barmhartigheid ontvang het deur hulle [fisiese Israel se] ongehoorsaamheid, so het hulle [fisiese Israel] ook nou ongehoorsaam geword deur die barmhartigheid aan julle, sodat hulle [fisiese Israel] ook barmhartigheid kan ontvang.”
Kom ons bevestig wie die “julle” is wat eerste barmhartigheid van God ontvang?
Rom 8:23 …ons self ook wat die eerstelinge van die Gees het…
God is nou eers besig om “die wat in Christus Jesus is” te heilig, en nadat hierdie eerstelinge van die gees” in Christus geheilig is, sal God ook die res van die mensdom, insluitend die fisiese Jode, heilig:
Hierdie “eerstelinge van die gees” ken die “Naam” van hul Verlosser persoonlik. Hulle is die oorwinnaars wat die pilare in God se tempel vorm. Hulle sal dus die res van die mensdom inlei – dit is wat die konsep van “pilare” geestelik beteken:
Open 3:12a Wie oorwin, Ek sal hom ‘n pilaar in die tempel van my God maak, en hy sal daar nooit weer uitgaan nie;
Kyk hoe noem die profeet Obadja hierdie ‘inlywingsproses” wat hierdie “verlossers” (op die berg Sion = Christus) sal toepas op die hele mensdom (die “gebergte Esau” in ‘n geestelike sin):
Ja dit is slegs deur “oordeel” dat die mens God se geregtigheid leer:
Hierdie pilare in God se tempel was juis ook deur dieselfde oordeel geregverdig want hulle gaan NOU deur die oordeel van God:
Niemand kan in God se tempel, dit is Sy koninkryk, ingaan sonder die voltooiing van hierdie oordeel – die “baie verdrukkinge”:
Kyk mooi hoe word hierdie “verlossers” en die oordeel ook beskryf in Openbaring:
Open 15:6-8 En die sewe engele met die sewe plae het uit die tempel uitgekom, bekleed met rein, blink linne, en om die bors omgord met goue gordels. 7 En een van die vier lewende wesens het aan die sewe engele sewe goue skale gegee, vol van die grimmigheid van God wat leef tot in alle ewigheid. 8 En die tempel het vol rook geword uit die heerlikheid van God en uit sy krag, en niemand kon ingaan in die tempel voordat die sewe plae van die sewe engele voleindig was nie.
Ons moet deur AL die verdrukkinge gaan wat God in ons “boek” geskryf het voor die grondlegging van die wêreld, maar wat eers in ons “laaste dae” oopgemaak, verstaanbaar, word:
Hierdie geestelike pilare in God se tempel ken Sy Naam want God se Naam word “op” die persoon geskryf. Dit beteken dat God se Woord in ons denke (ons geestelike harte) en lewenstyl gegraveer word:
Open 2:17 Wie ‘n oor het, laat hom hoor wat die Gees aan die gemeentes sê. Aan hom wat oorwin, sal Ek gee om te eet van die verborge manna, en Ek sal hom gee ‘n wit keursteen, en op dié steen ‘n nuwe naam geskrywe wat niemand ken nie, behalwe hy wat dit ontvang.
Hierdie oorwinnaars is ook goed bekend met die woorde in die boek want hulle “val” voor die Lam in aanbidding. Ja, hulle is hierdie “vier lewende wesens” en die “vier en twintig ouderlinge” wat oorwin het….
Open 3:12-13 Wie oorwin, Ek sal hom ‘n pilaar in die tempel van my God maak, en hy sal daar nooit weer uitgaan nie; en Ek sal op hom die Naam van my God skrywe en die naam van die stad van my God, van die nuwe Jerusalem, wat uit die hemel van my God neerdaal, en my nuwe Naam. 13 Wie ‘n oor het, laat hom hoor wat die Gees aan die gemeentes sê.
Open 5:9-10 Toe sing hulle [die vier lewende wesens en die vier en twintig ouderlinge] ‘n nuwe lied en sê: U is waardig om die boek te neem en sy seëls oop te maak, want U is geslag en het ons vir God met u bloed gekoop uit elke stam en taal en volk en nasie, 10 en het ons konings en priesters vir onse God gemaak, en ons sal as konings op die aarde heers.
Hier “eerstelinge van die gees” is inderdaad ook die “stad” waar God woon, die nuwe Jerusalem:
Die stad van God, die nuwe Jerusalem, is dus nie ‘n geografies plek nie, maar hulle in wie Hy woon. Hierdie “eerstelinge van die gees” is inderdaad die simboliese 144 000:
Open 14:1-5 En ek het gesien, en kyk, die Lam staan op die berg Sion, en saam met Hom honderd vier en veertig duisend met sy Naam en die Naam van sy Vader op hulle voorhoofde geskrywe. 2 En ek het ‘n geluid uit die hemel gehoor soos die geluid van baie waters en soos die geluid van ‘n harde donderslag, en ek het die geluid gehoor van siterspelers wat speel op hulle siters. 3 En hulle het ‘n nuwe lied gesing voor die troon en voor die vier lewende wesens en die ouderlinge; en niemand kon die lied leer nie, behalwe die honderd vier en veertig duisend wat van die aarde vrygekoop is. 4 Dit is hulle wat hulself met vroue nie besoedel het nie, want hulle is maagdelik rein; dit is hulle wat die Lam volg waar Hy ook heengaan; dit is hulle wat gekoop is uit die mense as eerstelinge vir God en die Lam. 5 En in hulle mond is daar geen bedrog gevind nie; want hulle is sonder gebrek voor die troon van God.
[Lees gerus die reeks oor geestelike betekenis van die syfergetalle om die waarheid agter getalle soos “duisend”, “honderd”, “twintig”, “vier”, “veertig”, “sewe” in hul aparate hoedanigheid en in samewerking met ander getalle, reg te verstaan – volgens die Skrifte en nie volgens menslike interpretasies nie].
As God ons bevry van ons ou mens met al sy sondes en oortredinge, dan word ons waarlik NUUT gemaak en God sien ons nooit weer gekoppel aan daardie ou lewe nie.
Jes 43:25 Ek, Ek is dit wat jou oortredinge uitdelg om My ontwil, en aan jou sondes dink Ek nie.
Lees eers hier (430)